Ek fantaseer net soos Piet Witbooi van Burgersfort oor die dag wat hierdie African National Circus se laaste optrede aanbreek. Ek het ook al gewonder watter bydrae ’n mens in hierdie verband kan lewer.
Onlangs gee ’n afgetrede joernalis my Geoffrey Parker se boek getiteld The Dutch Revolt, ’n fantastiese geskiedenisboek oor die penarie waarin die Nederlanders hulle in die 15de eeu bevind het as deel van Spanje.
Die Nederlanders se eerste versethandeling was om ’n lys op te stel van die punte waarop hulle gevoel het hul regte as ’n minderheidsgroep word misken en dit aan die Spaanse koning oorhandig. Dit sal maklik wees om so iets hier ook op te stel.